झाबुआ 01 नवंबर 2018/मध्यप्रदेश स्थापना दिवस के अवसर पर झाबुआ जिले मे कलेक्टर कार्यालय परिसर मे विभिन्न कार्यक्रम आयोजित किये गये। कलेक्टर कार्यालय परिसर स्थित गार्डन मे प्रातः 9 बजे अपर कलेक्टर श्री एसपीएस चौहान द्वारा ध्वजारोहण किया गया एवं राष्ट्रीय गान के पशचात सांस्कृतिक कार्यक्रमो का आयोजन किया गया। कार्यक्रम का समापन मध्यप्रदेशगान के साथ किया गया। स्थापना दिवस के अवसर पर शासकीय भवनों पर रोशनी भी की गई। कार्यक्रम मे मतदाता जागरूकता अभियान के तहत नुक्कड नाटक के माध्यम से शासकीय सेवको को मतदान करने के लिये जागरूक किया गया। जिले मे विगत दिवस हुई ट्रक-ट्रेन दुर्घटना मे उत्कृष्ट राहत कार्य करने के लिये शासकीय सेवको को पुरस्कृत किया गया। इस अवसर पर सीईओ जिला पंचायत श्रीमती जमुना भिडे, एसडीएम झाबुआ श्री एम एल मालवीय, एडीशनल एसपी श्री प्रकाश परिहार सहित जिला अधिकारी एवं शासकीय सेवक उपस्थित थे।